Ace, Zuma nie welkom by die Bok-vieringe | Netwerk24
Deur Charles Smith 07 November 2019 00:00
Druk Ace sy vuis in die lug, soos hy gereeld doen as hy sosialisme se lof besing en wit mense slegsê, en dink: Sjô-sjô, my hart klop nou warm, vir hierdie land.
Of het hy na pres. Cyril Ramaphosa met die William Webb Ellis-beker tussen die Spring-bokke gekyk en gewonder wat hy nóg kan doen om hom te ondermyn, want die wen van die Wêreldbeker is goeie nuus wat die Zuma-faksie nie kan bekostig nie.
“Eisj, goeie nuus is slegte nuus vir ons, bra Jacob,” kan ek hom hoor bel na Nkandla waar vader Jacob in die hoofhuis se moewiese bed lê, met so ’n Faf-onnie aan in die kleure van die ANC, te poegaai om voor die Zondo-kommissie te gaan getuig dat hy nie gelieg het in sy eerste sessie nie.
Hoe voel Ace, Zu-ma, Julius Malema, die Menseregtekom-missie en al die sto-kers van haat as hulle sien hoe Siya Kolisi, die Bok-kap-tein, Rassie Erasmus omhels en hom prys vir wat hy as afrigter vir die span beteken het?
Hoe voel Snorre de Villiers en Total-Sports se bestuur as hulle sien hoe Eben Etzebeth vir Makazole Mapimpi op die voorkop soen en wit en bruin en swart spelers mekaar druk soos broeders?
Terwyl ek Dinsdag deur die Bloemfonteinse middestad stap, moet ek oor berge vullis in die hoofstraat, Charlotte Maxekestraat, klim. Dit is ’n stad wat onder Ace ten gronde gegaan het – en waar Olly Mlamleli, burgemeester, haarself ’n bonus vir goeie diens gee.
Eisj, goeie nuus is slegte nuus vir ons, bra Jacob,” kan ek hom hoor bel na Nkandla waar vader Jacob in die hoofhuis se moewiese bed lê.
As ek daarna die hofdokumente oor die Vrede-suiwelskandaal oopslaan en sien hoe Ace se regering die Guptas miljoene op miljoene betaal het vir zero dienste, word ek woedend: Hoe voel jy nou Ace, as jy die magtige dreuning van die volk se ontwaking hoor?
Die oorweldigende reaksie van Suid-Afrika-ners ná die Springbokke se wen van die Wêreld-beker is nie net ’n uiting van vreugde en ’n uitbeelding van eenheid onder sommige mense nie. Dit is ook ’n uiting dat die land smag na ’n nuwe era sonder Zuma, Ace, die korruptes in die ANC en hul trogvreters soos die bose Guptas.
Die Groen-en-goue-brander sal ’n tsoenami word wat die korruptes, die plunderaars, die moordenaars, haatsprakers en bitterbekke sal verdryf.
Moenie ’n fout maak nie, pres. Ramaphosa, Zuma, Ace: Mense is gatvol vir ons land wat deur die ANC vernietig is.
Ace, Zuma en Malema se EFF het ’n kloof tussen Suid-Afrikaners geskep.
Meer oor: Ace Magashule | Bok-Ontvangs | Bok-Sege | Bok-Vieringe | Wb | Rugby